**(nu produce efecte juridice)\***

**ROMÂNIA**

**JUDEŢUL MUREŞ INIŢIATOR**

**MUNICIPIUL TÂRGU MUREŞ PRIMAR,**

**DIRECŢIA ŞCOLI SOOS ZOLTAN**

**Nr. \_\_\_\_\_\_\_\_\_\_\_ din 02.06.2022**

**REFERAT DE APROBARE**

**A proiectului de hotărâre privind aprobarea încheierii actului adițional nr.2 la contractul de închiriere nr.73888 din 18 10.2021, încheiat între Parohia Romano Catolică nr.1 și Municipiul Târgu Mureș.**

Prin HCL nr.317 din 30 septembrie 2021 a fost aprobat contractual de închiriere dintre Parohia Romano Catolică nr.1 Sfântul Ioan Botezătorul Târgu Mureș și Municipiul Târgu Mureș, pentru unele spații situate în Târgu Mureș. Piața Trandafirilor nr.61 în care ăși desfășura activitatea educațională Liceul Teologic Romano Catolic II Rakoczi Ferenc din Târgu Mureș.

 Prin HCL nr.138 din 29 aprilie 2022 s-a aprobat încheierea unui act adițional la contractul de închiriere nr. 73888 din 18.10.2021, act adițional prin care a fost modificată suprafața totală pusă la dispozitia unității de invățământ, restul clauzelor rămânând nemodificate.

 Prin adresa nr.4840/27.05.2022, înregistrată la Municipiul Târgu Mureș sub nr.40707/27.05.2022, Inspectoratul Scolar Judetean Mureș, comunică autorității publice locale Ordinul ministrului educației naționale nr.3912/27.05.2022 privind punerea în executare a sentinței nr.119/2019, pronunțată de Curtea de Apel Târgu Mureș si a Deciziei nr.2380/03.05.2022 a Inaltei Curti de Casatie si Justitie, prin care solicită punerea în aplicare a dispozitiilor art.7 din respectivul ordin.

 Prin adresa nr.608/2022 înregistrată la Municipiul Târgu Mureș sub nr.41922/31.05.2022, Liceul Teoretic Bolyai Farkas solicită în regim de urgență încheierea unor contracte de închiriere cu respectiva unitate de invățământ, având în vedere Hotărârile ISJ Mureș nr.16/24.05.2022, nr.17/30.05.2022 si respectiv 18/30.05.2022, privind preluarea de catre această unitate de învățământ a claselor care își desfășurau activitatea educațională la unitatea de învățământ desființată- Liceul Teologic Romano Catolic II Rakoczi Ferenc.

 Ca urmare a situației mai sus descrise si a faptului că o parte din elevii instituției educaționale desființate, își desfășoară activitatea în clădirea situată în Târgu Mureș, Piața Trandafirilor. Nr.61, incinta Parohiei Romano Catolice, Sf. Ioan Botezătorul, iar clasele respective au fost preluate de către Liceul Teoretic Bolyai Farkas, se impune încheierea actului adițional nr.2 la contractul de închiriere mai sus menționat, prin modificarea beneficiarului,

 Întrucât, Inspectoratul Școlar Judetean Mureș are obligația, conform dispozitiilor aceluiasi ordin, de a asigura dreptul la invățătură elevilor ce frecventează cursurile unității școlare desființate, iar conform hotărârii ISJ, elevii respectivei unități de invățământ au fost transferati la Liceul Teoretic Bolyai Farkas, considerăm necesară modificarea până la încheierea anului scolar 2021-2022, sens în care se va modifica si durata contractului de închiriere încheiat de părți.

 Modificarea beneficiarului contractului este justificată din moment ce beneficiarul initial nu mai există, elevii acestuia fiind preluați de Liceul Teoretic Bolyai Farkas, astfel pentru corespondeța situatiei scriptice cu cea faptică, având în vedere Ordinul MEC nr.3912/27.05.2022, Hotararile Consiliului de Administrație ale ISJ Mureș nr.16-20/ 30.05.2022, respectiv Hotarârea Consiliului de Administrație a Liceului Teoretic Bolyai Farkas prin care solicita aceste modificări.

 Se impune astfel, ca această solicitare să fie supusă dezbaterii Consiliului Local întrucât atât contractul cât și actul adițional nr.1 la acest contract, au fost supuse aprobării Consiliului Local.

 Ataşăm prezentei:

 - - adresa ISJ Mureș nr.40707/27.05.2022

- adresa Liceului Teoretic Bolyai Farkas, înregistrata sub nr.41922/31.05.2022

- Hotarârile Consiliului de Administrație ale ISJ Mureș

- copia contractului de inchiriere

- actul aditional nr.1 la contract

- model act aditional nr.2

 Aviz favorabil al

 compartimentului de resort,

 Direcţia Şcoli,

 Ing. Horaţiu Lobonţ

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ

**R O M Â N I A ( nu produce efecte juridice)**

**JUDEŢUL MUREŞ Primar,**

**CONSILIUL LOCAL MUNICIPAL TÂRGU MUREŞ Soos Zoltan**

**H O T Ă R Â R E A nr. .........**

**din ........................................2022**

**privind aprobarea încheierii actului adițional nr.2 la contractul de închiriere nr.73888 din 18 10.2021, încheiat între Parohia Romano Catolică nr.1 și Municipiul Târgu Mureș**

***Consiliul local municipal Târgu Mureş, întrunit în şedinţă de îndată de lucru,***

 Văzând Referatul de aprobare nr.\_\_\_\_\_\_\_\_\_\_din \_\_\_\_\_\_\_\_\_, iniţiat de Primarul Municipiului Târgu Mureş, prin Direcţia Şcoli, privind necesitatea încheierii actului adiționl nr.2 la contractul de închiriere nr.73888 din 18.10.2021, încheiat între Parohia Romano Catolică nr.1 Târgu Mure și Municipiul Târgu Mureș,

 Văzând

 Raportul Direcției Juridice, contencios administrativ si administrație publică locală

și ținând cont de :

 Ordinul Ministrului Educației Naționale nr.3912/27.05.2022 privind desființarea Liceului Teologic Romano Catolic II Rakoczi Ferenc Târgu Mureș,

 Adresa ISJ Mureș nr.40707/27.05.2022

 Adresa Liceului Teoretic Bolyai Farkas nr.41922/31.05.2022

 Prevederile Legii Educației Naționale nr.1/2011 cu modificările si completarile ulterioare

În temeiul prevederilor art. 106, alin.(1), alin.(3), 129, alin.(1), alin.( 7) lit.”a” , art.136, art.139, art.196, alin.(1), lit.a, din OUG nr.57/2019 privind Codul administrativ , cu modificările și completările ulterioare,

**H o t ă r ă ş t e :**

 **Art. 1**. Se aprobă încheierea actului adițional nr.2, la contractul de închiriere nr.73888 din 18.10.2021, încheiat între Parohia Romano Catolică nr.1 Sf. Ioan Botezătorul Târgu Mureş și Municipiul Târgu Mureș.

**Art. 2.** Se aprobă modificarea beneficiarului contractului în sensul înlocuirii Liceului Teologic Romano Catolic II Rakoczi Ferenc, cu Liceul Teoretic Bolyai Farkas, conform anexei 1, la prezenta hotărâre.

**Art.3.** Cu aducerea la îndeplinire a prevederilor prezentei hotărâri se însărcinează Executivul Municipiului Târgu Mureş prin Direcţia Şcoli

 **Art.4.** În conformitate cu prevederile art. 252, alin. 1, lit. c, art.255 din OUG nr.57/2019 privind Codul administrativ şi ale art.3, alin.1 din Legea nr.554/2004 Legea contenciosului administrativ, prezenta Hotărâre se înaintează Prefectului Judeţului Mureş, pentru exercitarea controlului de legalitate.

 Art.5.Prezenta hotarare se comunica:

 - Directiei Scoli,

 - Direcţiei Economice,

 -Liceului Teoretic Bolyai Farkas,

 - ISJ Mures

 **Viză de legalitate**

**Secretar General al Municipiului Tîrgu Mureş**

 **Bâta Anca Voichița**

Anexa 1.

ACT ADIȚIONAL NR.2 din \_\_\_\_\_2022

**La contractual de închiriere nr.73888 din 18.10.2021**

**. Încheiat între**: ----------------------------------------------------------------------------------

--------------**1.1. PAROHIA ROMANO CATOLICA TÂRGU MUREŞ NR.1**, cu sediul în Târgu Mureş, Piaţa Trandafirilor, nr.61, judetul Mureş, având cod fiscal nr.RO434077, cod IBAN nr. RO45RNCB0193015967340001 deschis la BCR central Targu Mureş, reprezentată de protopop paroh OLAH DENES în calitate de **PROPRIETAR-LOCATOR**, pe de o parte, iar de altă parte --------------------------------------------------------------------------------------

--------------**1.2. MUNICIPIUL TÎRGU MUREŞ,** cu sediul în Tg.-Mureş,
P-ţa Victoriei nr. 3, jud. Mureş, reprezentată de **primar SOOS ZOLTAN**, în calitate de **CHIRIAŞ-LOCATAR,** precum şi ---------------------

--------------**1.3. LICEUL TEORETIC BOLYAI FARKAS** cu sediul în Târgu Mureş, str. Bolyai Farkas, nr.3, jud.Mureş, reprezentat de **director** **prof. Hajdu Zoltan**, în calitate de **BENEFICIARUL CONTRACTULUI**,----------------

Au convenit de comun acord la următoarele modificări :

1. Se modifică art.I al contractului , respectiv pct. 1.3, în sensul înlocuirii beneficiarului contractului de închiriere initial Liceul Teologic Romano Catolic II Rakoczi Ferenc, va fi înlocuit cu actual beneficiar Liceul Teoretic Bolyai Farkas.
2. Se modifică art. III din contract în sensul :

Prezentul act adițional este valabil până la finele anului scolar 2021-2022.

Celelalte clauze rămân neschimbate.

Prezentul act adițional a fost încheiat azi,\_\_\_\_\_\_\_\_\_\_, în 3 exemplare originale

**PROPRIETAR-LOCATOR CHIRIAŞ-LOCATAR**

 **BENEFICIAR**